Pekka Hiltunen

Pekka Hiltunen (s. 1966 Oulu)Gummerus, viitattu 10.2.2012 on suomalainen toimittaja ja kirjailija. Hän työskentelee Mondon toimituspäällikkönä. Aiemmin hän on työskennellyt toimittajana Helsingin Sanomissa ja sen Kuukausiliitteessä, esimiehenä Me Naisissa ja Kodin Kuvalehdessä sekä Imagen toimituspäällikkönä. Hän sai aikakauslehtikilpailussa vuoden 2010 kirjoittavan toimittajan palkinnon lehtiartikkeleistaan, joita kuvailtiin syvällisiksi ja yhteiskunnallista keskustelua synnyttäviksi. 
Hiltunen on koulutukseltaan yhteiskuntatieteiden maisteri tiedotusopista Tampereen yliopistosta.  

Kirjailijanuransa Hiltunen aloitti jännitysromaaneilla. Esikoisteos Vilpittömästi sinun (2011) on ensimmäinen kirja Hiltusen Studio-trillerisarjassa, joka kertoo Lontoossa elävien suomalaisnaisten salaperäisistä operaatioista rikosten ja yhteiskunnallisten ongelmien parissa.Pyyteettömästi Hyvän ja Oikean palveluksessa, viitattu 31.7.2012Kesädekkaristi Pekka Hiltunen pureutuu päivänpolttaviin ongelmiin, viitattu 31.7.2012 Kirja sai vuonna 2012 Vuoden johtolanka -palkinnon ja Kaarlen palkinnon sekä kirjakauppiaiden raadin myöntämän Laila Hirvisaaren rahaston apurahan. Palkintoperustelujen mukaan romaani on ”taitavasti rytmitetty, intensiivinen ja jännittävä psykotrilleri” ja ”aloittaa uuden kauden suomalaisessa rikos- ja dekkarikirjallisuudessa”. Teos oli myös ehdolla pohjoismaisen Lasiavain-dekkaripalkinnonPekka Hiltusen Vilpittömästi Sinun Suomen Lasiavain-ehdokas, viitattu 29.7.2013, kansainvälisen Impac Dublin -kirjallisuuspalkinnonBonnier Rights Finland: Cold Courage, viitattu 23.5.2015 sekä Helsingin Sanomien esikoiskirjapalkinnon saajaksi.Kymmenen kirjaa kisaa Helsingin Sanomien palkinnosta, viitattu 29.7.2012 Kirja on ilmestynyt käännöksenä Ranskassa, Puolassa, Tšekissä, Islannissa, Saksassa ja Britanniassa, ja sen käännösoikeudet on myyty myös Turkkiin. Kirjasta on myös tehty dramatisointi, tv-sarja Cold Courage. Sen ensimmäistä kautta kuvattiin Britannian ja Suomen lisäksi Irlannissa sekä Belgiassa. 

Hiltusen toinen teos Sysipimeä ilmestyi syksyllä 2012. Se on ilmestynyt käännöksenä Britanniassa, Saksassa, Tšekissä ja Ranskassa.Bonnier Rights Finland: Black Noise, viitattu 17.5.2020 Useita kiittäviä arvioita saanut teos valittiin myös Helsingin Sanomien Vuoden kirjat 2012 -listalle.

Elokuussa 2013 julkaistiin Hiltusen kolmas romaani ISO, joka on hänen ensimmäinen kirjansa muulla kuin jännityksen saralla. Kustantaja luonnehtii teosta ”polttavan ajankohtaiseksi” proosaksi sekä romaaniksi lihavuudesta, häpeästä ja terveystiedosta.ISO - wsoy.fi, viitattu 29.7.2013 Tarinan lihava päähenkilö kamppailee kohtaamiaan ennakkoluuloja vastaan ”arjen rohkeudella, joskus huumorillakin”.Lihavuus on kaunokirjallisuuden seuraava trendiaihe, viitattu 29.7.2013

Hiltusen neljäs teos, Studio-trillerisarjan kolmas kirja Varo minua, ilmestyi elokuussa 2015.

Viides romaani Onni ilmestyi loppukesällä 2016. Se on aikalaisromaani median ja toimittajantyön muutoksista sekä homojen oikeuksien edistymisestä Suomessa.

Studio-trillerien neljäs kirja Syvyys ilmestyi syksyllä 2019 ja viides, Susipiste, kesällä 2023.

 Teokset 








Lähteet

 Aiheesta muualla 
 Pekka Hiltunen haastattelussa Prosak-proosaklubilla, Kirjastokaista-video
 Pekka Hiltunen lukee Prosak-proosaklubilla teostaan Vilpittömästi sinun, Kirjastokaista-video

Luokka:Suomalaiset rikoskirjailijat
Luokka:Suomalaiset toimittajat
Luokka:Vuonna 1966 syntyneet
Luokka:Elävät henkilöt